Три случая на мистериозно изчезнали хора по време на работа
Публикувано на 29.09.2014 от Константин Серафимов Молим, коментирайте!
Истории за мистериозно изчезнали хора се появяват постоянно от всички краища на света, но голяма част от тях така и не биват разгадани
Следващите няколко случая на безследно изчезнали хора са свързани с изчезвания на работното място, които са не по-малко смущаващи и плашещи с въпросите, които поставят.
На 4 февруари 1990 година 26-годишната продавачка в денонощен минимаркет Дебора По не е открита на работното си място, след като в 3:00 часа след полунощ клиент намира магазина празен и подава сигнал в полицията. Необичайното в случая е, че автомобилът на Дебора все още е паркиран на паркинга, багажът ѝ е вътре и няма каквито и да било следи, свидетелстващи за грабеж или борба.
Тревълайн Евънс
На 16 юни 1990 години 52-годишната собственичка на антикварен магазин в малкия град Ланголен в Северен Уелс мистериозно изчезва от магазина си. Автомобилът ѝ е паркиран недалеч, а малка табела на вратата съобщава, че ще се върне след две минути. След като около 12:40 часа си купува ябълка и банани от съседния магазин, Тревълайн е видяна да се отправя обратно към антиквариата, но впоследствие така и не е открита там. През следващите няколко дни тя е забелязвана на различна места из града, а впоследствие и из целия свят – Лондон, Франция и Австралия, но нито едно от тези съобщения не е документално потвърдено, а случаят и се нарежда сред най-мистериозните истории за изчезнали хора в света.
Кели Уилсън
На 5 януари 1992 година в град Гилмър, Тексас, 17-годишната продавачка във видеотека Кели Уилсън неочаквано изчезва, след като отива до намиращата се на ъгъла банка, за да изтегли пари. Това е и последният път, когато е видяна жива, като впоследствие автомобилът ѝ е открит със спукана гума на паркинга пред видеотеката, а вътре в него – недокоснатият ѝ портфейл. Предполага се, че Кели е била похитена, насилена и ритуално убита от членове на сатанински култ, но нищо не е доказано със сигурност, а името на младото момиче се нарежда сред останалите безследно изчезнали на работното си място хора.
Етикети: изчезнали хора
« Професор Стамен Стаменов: Човекът е извънземно творение
Индиец изуми медицината със сърцето си »